**CONVENI DE COL·LABORACIÓ ENTRE l’AJUNTAMENT (.....) I EL CONSELL COMARCAL DEL BERGUEDÀ LA PER A LA REGULACIÓ DELS CRÈDITS ATORGATS EN EL MARC DEL PLA “OPERACIONS DE TRESORERIA PER ALS AJUNTAMENTS DEL BERGUEDÀ 2020”**

D’una part, el Sr./Sra. [ ], actuant en nom i representació de l’ajuntament de (...), com a Alcalde/essa, assistit pel Sr./Sra (...) secretari/ària general, de l’esmentada Corporació.

D’altra part, el/la Sr./a. (...), President del Consell Comarcal del Berguedà, amb assistència de la Sra. (...), secretària del Consell.

**ANTECEDENTS I MOTIVACIÓ**

El Consell Comarcal del Berguedà, d’acord amb les funcions d’assistència i cooperació atribuïdes pels articles 84 i 85 de la Llei municipal i de règim local de Catalunya i 28 de la llei d’organització comarcal de Catalunya, en relació a les funcions d’assistència econòmica i cooperació amb els municipis, va aprovar en sessió plenària de data 6 de març de 2019 les bases i per decret de presidència de 12 d’abril de 2019 la convocatòria del Pla “Operacions de tresoreria per als ajuntaments del Berguedà 2019”. El Pla preveu el repartiment per a cada ajuntament en funció de les sol·licituds presentades i uns criteris de repartiment.

En aquest marc, el Consell de Presidència va aprovar concedir, en sessió/data (...), a l’Ajuntament de (...), un crèdit per a operacions de tresoreria les característiques del qual es detallen al pacte segon.

L’Ajuntament de (...), per acord/resolució de data (...), ha acceptat el préstec i les condicions reflectides en aquest conveni i ha acreditat que compleix les condicions de l'article 5 de l'Ordre ECF/138/2007, de 27 d'abril, sobre procediments en matèria de tutela financera dels ens locals.

Per tot això, formalitzen aquest conveni, que es regirà pels següents

**PACTES**

* **Primer. Objecte**

L’objecte d’aquest conveni és regular les condicions del préstec concertat en el marc del Pla “Operacions de tresoreria per als ajuntaments del Berguedà 2020”.

* **Segon. Concessió**

El Consell Comarcal del Berguedà concedeix a l’Ajuntament de (...), un crèdit per un import de (...) euros, amb un tipus d’interès del 0 %, fins a un termini màxim d’un any des de la data d’ingrés en el compte de l’Ajuntament, segons les condicions que s'expressen en aquest conveni.

* **Tercer. Acceptació**

L’Ajuntament de (...) accepta el crèdit esmentat i hi dóna conformitat plena, com també a les condicions que el regulen.

* **Quart. Lliurament**

Es realitzarà un únic pagament de la totalitat del préstec concedit després de la signatura del present conveni. El pagament del préstec estarà condicionat a que l’Ajuntament estigui en les condicions econòmiques i financeres segons s’acrediti pels informes de secretari/a-interventor/a de la Corporació segons la legislació vigent.

L’Ajuntament serà el responsable de comunicar l’operació de crèdit a l’òrgan de tutela financera de la Generalitat de Catalunya.

* **Cinquè. Devolució**

 El préstec s’amortitzarà per mitjà d’una única liquidació final en el termini màxim d’un any des del dia que es formalitzi l’ingrés en el compte bancari de l’ajuntament. No hi ha possibilitat de demanar cap pròrroga.

* **Sisè. Garanties**

En cas d'incompliment de les condicions de reintegrament dels préstecs, el Consell Comarcal del Berguedà podrà resoldre el conveni i revocar el crèdit lliurat que haurà de ser reintegrat en el termini de 2 mesos des de la notificació de la revocació. L’incompliment de l'obligació de devolució del crèdit generarà l’interès legal sobre les quantitats en què s’hagi incorregut en mora.

Les quantitats no reintegrades en termini podran ser objecte de compensació per qualsevol lliurament que hagi d’efectuar el Consell Comarcal del Berguedà al beneficiari.

* **Setè. Règim Jurídic i jurisdicció competent**

Aquest conveni té caràcter administratiu.

En cas de controvèrsia en la seva aplicació o interpretació, les parts es comprometen a intentar resoldre-ho per mutu acord, sens perjudici de la competència de la Jurisdicció Contenciosa -Administrativa.

I, en prova de conformitat, les parts signen aquest conveni per duplicat i a un sol efecte en el lloc i la data que s’indiquen a continuació.

Berga (el Berguedà), a XX de XXX de 2020

**El president**  **L’alcalde/ssa**

Consell Comarcal del Berguedà Ajuntament de (...)

**La secretaria**  **La secretaria**

Consell Comarcal del Berguedà Ajuntament de (...)